CELEX: 62018CN0314
Language: fi
Date: 2018-05-08 00:00:00
Title: Asia C-314/18: Ennakkoratkaisupyyntö, jonka Rechtbank Amsterdam (Alankomaat) on esittänyt 8.5.2018 – Openbaar Ministerie v. SF

201807200552013252018/C 276/293142018CJC27620180806FI01FIINFO_JUDICIAL20180508212111Asia C-314/18: Ennakkoratkaisupyyntö, jonka Rechtbank Amsterdam (Alankomaat) on esittänyt 8.5.2018 – Openbaar Ministerie v. SF
 ---documentbreak--- C2762018FI2110120180508FI0029211211Ennakkoratkaisupyyntö, jonka Rechtbank Amsterdam (Alankomaat) on esittänyt 8.5.2018 – Openbaar Ministerie v. SF
   (Asia C-314/18)2018/C 276/29Oikeudenkäyntikieli: hollanti
      Ennakkoratkaisua pyytänyt tuomioistuin
   
   Rechtbank Amsterdam
   
      Pääasian asianosaiset
   
   
      Kantaja: Openbaar Ministerie
   
      Vastaaja: SF
   
      Ennakkoratkaisukysymykset
   
   
            1)
         
         
            Onko puitepäätöksen 2002/584/YOS (
                  1
               ) 1 artiklan 3 kohtaa ja 5 artiklan 3 alakohtaa ja puitepäätöksen 2008/909/YOS (
                  2
               ) 1 artiklan a ja b alakohtaa, 3 artiklan 3 ja 4 kohtaa ja 25 artiklaa tulkittava siten, että pidätysmääräyksen antaneen jäsenvaltion on tuomion antaneena valtiona
            siinä tapauksessa, että täytäntöönpanojäsenvaltio on asettanut sen ehdoksi, että sen oma kansalainen luovutetaan syytteeseen asettamista varten, puitepäätöksen 2002/584/YOS 5 artiklan 3 alakohdassa tarkoitetun takuun siitä, että asianomainen henkilö, kun häntä on kuultu, palautetaan täytäntöönpanojäsenvaltioon suorittamaan pidätysmääräyksen antaneessa jäsenvaltiossa määrätty vapaudenmenetyksen käsittävä rangaistus tai turvaamistoimenpide,
            palautettava asianomainen henkilö – vapaudenmenetyksen käsittävää rangaistusta tai turvaamistoimenpidettä koskevan tuomion tultua lainvoimaiseksi – tosiasiallisesti vasta silloin, kun ”kaikki muut rikokseen, jonka perusteella luovuttamista pyydetään, liittyvät menettelyt” – esimerkiksi konfiskaatiomenettely – on saatu lopullisesti päätökseen?
         
      
            2)
         
         
            Onko puitepäätöksen 2008/909/YOS 25 artiklaa tulkittava siten, että jäsenvaltio, kun se on luovuttanut oman kansalaisensa puitepäätöksen 2002/584/YOS 5 artiklan 3 alakohdassa tarkoitetun takuun saatuaan, saa täytäntöönpanovaltiona harkita asianomaista henkilöä koskevan tuomion tunnustamisen ja täytäntöönpanon yhteydessä – poiketen siitä, mitä puitepäätöksen 2008/909/YOS 8 artiklan 2 kohdassa säädetään –, onko asianomaiselle henkilölle määrätty vapaudenmenetyksen käsittävä rangaistus yhdenmukainen sen rangaistuksen kanssa, joka tälle olisi vastaavasta teosta määrätty täytäntöönpanovaltiossa, ja saako kyseinen jäsenvaltio tarvittaessa sen mukaisesti mukauttaa määrättyä vapaudenmenetyksen käsittävää rangaistusta?
         
      (
         1
      )	Eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehty puitepäätös 2002/584/YOS (EYVL 2002, L 190, s. 1).
   (
         2
      )	Vastavuoroisen tunnustamisen periaatteen soveltamisesta rikosasioissa annettuihin tuomioihin, joissa määrätään vapausrangaistus tai vapauden menetyksen käsittävä toimenpide, niiden täytäntöön panemiseksi Euroopan unionissa 27.11.2008 tehty puitepäätös 2008/909/YOS (EUVL 2008, L 327, s. 27).